मथुरा. 6 मार्च को बरसाने में लठ्ठमार होली खेली गई। इसके लिए रविवार को गोपियों की शक्ल में थर्ड जेंडर लठ्ठमार होली का इन्विटेशन लेकर नंदगांव पहुंची। यहां न्यौता देने का काम कोई स्त्री या पुरुष नहीं कर सकता। ये काम केवल थर्ड जेंडर ही कर सकता है। ये परंपरा सालों से चली आ रही है। देवताओं से ऊपर माने जाते हैं थर्ड जेंडर...
- रविवार को लठ्ठमार होली के लिए जब राधा की सखियां नंदगांव के नंदभवन पहुंचीं, तो उनकी खूबसूरती और मनमोहक अदाएं देख हर कोई उन्हें बरसाना की गोपियां समझ रहा था। लेकिन जब भगवान कृष्ण को होली निमंत्रण देने की लीला अपने चरम पर पहुंची, तो नृत्य करती हुईं गोपियों के घूंघट उतर गए।
- इसके बाद तमाम लोग हैरान थे कि राधा की सखियां बनकर आईं ये गोपियां स्त्री या पुरुष न होकर थर्ड जेंडर थीं। इसके बाद इन गोपियों के साथ लोगों ने खूब डांस किया।
- हर कोई राधा-कृष्ण की होली की इस लीला को देखकर भावविभोर था। जब ये सखियां निमंत्रण देने जाती हैं, तो इन्हें देवताओं से भी ऊपर माना जाता है। हर कोई इनके चरण स्पर्श करता है और भेंट भी देता है। वे भी भेंट स्वीकार कर जनमानस को आर्शिवाद देती हैं।
सिर्फ थर्ड जेंडर ही क्यों दे सकते हैं निमंत्रण ? जाने क्या है परंपरा
- गोस्वामी दान बिहारी के मुताबिक, कृष्ण के काल में गोपियां और ग्वाल स्त्री-पुरुष न होकर भगवान से वरदान पाए हुए साधु-संत सन्यासी और सतकर्मी थे।
- कृष्ण की गोपी या सखा बनने के लिए ये जरूरी है कि वह खुद को स्त्री और पुरुष की श्रेणी में न गिने और श्रद्धा से भक्ति में लीन रहे।
- सैंकडों साल की भक्ति के बाद द्वापर युग में भगवान कृष्ण ने सतकर्मियों को अपने साथ भक्ति की लीलाएं करने का मौका दिया था। जो भी कृष्ण का भक्त होता था, उसके अंदर स्त्री-पुरुष और जाति का कोई बंधन नहीं होता था।
- इसी कारण कृष्ण की लीलाओं में सबसे प्रसिद्ध लठ्ठमार होली का निमंत्रण आज भी सिर्फ थर्ड जेंडर ही करते हैं।
ऐसे दिया गया लठ्ठमार होली का निमंत्रण
- सिर पर गुलाल की हांडी, पान, बीड़ा लड्डू लेकर राधा की सखियां नंदभवन के दरवाजे पर पहुंची। सखी के सिर पर वृषभानु भवन से भेजी गई गुलाल की हांडी और गोपाल बाबा के हाथों में एक पोटली लगी हुई है।
- सखियों के नंदगांव में प्रवेश करते ही ग्वालों ने सभी का चुनरी ओढ़ाकर स्वागत किया। इसके बाद सखियों को कन्हैया के पास महल की ओर ले जाया गया। यहां सखियों ने फाग के निमंत्रण के रूप में गुलाल और लाड़ली जू (राधा) की भेंट सेवायतों को दी। सेवायतों ने इसे कन्हैया के चरणों में रखा। इसके बाद सखियों ने लाड़ली जी का आमंत्रण संदेश सुनाया।
- सखियों ने कन्हैया से कहा- 'कल आप सभी बरसाना की लट्ठमार होली खेलने के लिए आमंत्रित हैं।' निमंत्रण की ये बातें सुनकर ग्वाल खुशी से झूमने लगे। वे सभी एक दूसरे को बधाई देने लगे।
- सेवायत ने गुलाल की हांडी कन्हैया के चरणों में रखी। तुरंत बाद सखियों का प्रतिनिधित्व कर रही राधा सखी को प्रसाद लड्डू, इत्र आदि भेंट किया गया। 'होली के रसिया' पर सखियों और ग्वालों के बीच नृत्य हुआ।
आगे की स्लाइड्स में देखें डांस की फोटोज...
hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva